Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA FINANCOVANIE A SPOLUFINACOVANIE OBSTARANIA VYBAVENIA PRE ŠKOLY ZÁKLADNÉHO VZDELÁVANIA A VÝCHOVY A PRE ŠKOLY STREDNÉHO VZDELÁVANIA NA ÚZEMÍ AUTONÓMNEJ POKRAJINY VOJVODINY**

**Článok 1**

Týmito pravidlami sa upravujú spôsob, podmienky a kritéria na pridelenie rozpočtových prostriedkov (ďalej: prostriedky) na financovanie a spolufinacovanie obstarania vybavenia v ustanovizniach základného a stredného vzdelávania na území Autonómnej pokrajiny Vojvodiny (ďalej: AP Vojvodina), v súlade s apropriáciami schválenými Uznesením o rozpočte Autonómnej pokrajiny Vojvodiny, v rámci oddielu Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: pokrajinský sekretariát).

**Článok 2**

Právo na pridelenie prostriedkov majú školy základného vzdelávania a výchovy a  školy stredného vzdelávania na území AP Vojvodiny, ktorých zakladateľom je Srbská republika, AP Vojvodina a jednotka lokálnej samosprávy (ďalej: užívatelia).

**Článok 3**

Obstaranie vybavenia z článku 1 týchto pravidiel sa financuje, resp. spolufinancuje súbehom (ďalej: súbeh), ktorý pokrajinský sekretariát vypisuje v súlade s finančným plánom pokrajinského sekretariátu a uznesením o rozpočte AP Vojvodiny.

**Článok 4**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke pokrajinského sekretariátu a ktoré obsahuje opis, cieľ a finančný plán obstarania vybavenia s lehotou realizácie.

**Článok 5**

Dokumentáciu, čo sa odovzdáva spolu s prihláškou na súbeh pokrajinský sekretariát určí v súbehu.

**Článok 6**

Pokrajinský tajomník poverený ukonmi vzdelávania (ďalej: pokrajinský tajomník) zriaďuje komisiu na uskutočnenie súbehu, a to: Komisiu na uskutočnenie súbehu na financovanie a spolufinacovanie obstarania vybavenia pre školy základného vzdelávania a výchovy na území Autonómnej pokrajiny Vojvodiny a  Komisiu na uskutočnenie súbehu na financovanie a spolufinacovanie obstarania vybavenia pre školy stredného vzdelávania na území Autonómnej pokrajiny Vojvodiny (ďalej: komisia).

Komisia rozoberá prihlášky zaslené na súbeh.

Komisia určuje splnenie predpisom stanovených podmienok na súbehu.

Po rozbratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 7**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, čo obsahuje údaje o pridelení prostriedkov, sa uverejňuje na webovej prezentácii pokrajinského sekretariátu.

Pokrajinský tajomník o výsledkoch súbehu, ak zistí, že je to nevyhnutné, aj písomne upovedomí podávateľov prihlášok.

**Článok 8**

Pri rozoberaní odovzdaných prihlášok na súbeh a rozhodovaní o rozvrhovaní prostriedkov sa uplatňujú nasledujúce kritériá:

1. význam plánovaného vkladania do vybavenia z dôvodu zvyšovania kvality a modernizácie realizácie výučby,
2. nevyhnutnosť vybavenia pre organizovanie realizácie výučby,
3. význam vybavenia v zvýšení bezpečnosti žiakov na školách,
4. počet žiakov na škole – počet konečných užívateľov,
5. stupeň vyvinutosti jednotky lokálnej samosprávy, na ktorej území sa nachádza vzdelávacia a výchovná ustanovizeň,
6. výnimočný význam jednotlivých stredných škôl pre občanov, čo žijú na území AP Vojvodiny (školy určené Uznesením o určení stredných škôl výnimočného významu pre AP Vojvodinu od 20. Decembra 2005),
7. jestvovanie iných zdrojovfinancovania obstarania vybavenia,
8. úspešná realizácia pridelených prostriedkov z rozpočtu AP Vojvodiny v predchádzajúcich rokoch s doručenými správami a dôkazmi o účelovom a zákonnom používaní rozpočtových prostriedkov,
9. obstaranie vybavenia, čo sa môže prevažne realizovať v bežnom rozpočtovom roku a
10. výška a reálnosť žiadaných prostriedkov na obstaranie vybavenia.

**Článok 9**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 10**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o užívaní prostriedkov najneskôr do 15 (pätnástich) dní po stanovenej lehote na realizáciu účelu, na ktorý sa prostriedky pridelili, s príslušnou dokumentáciou, overenou zodpovednými osobami.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 11**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu pre vzdelávanie, správu a národnostné spoločenstvá na financovanie a spolufinancovanie obstarania vybavenia pre školy stredného vzdelávania a výchovy na území Autonómnej pokrajiny Vojvodiny (Úradný vestník APV číslo 43/14).

**Článok 12**

Tieto pravidlá nadobúdajú účinnosť dňom uvejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnostné menšiny- národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

Číslo: 128-451-980/2015-01

Nový Sad 17. apríla 2015

 POKRAJINSKÝ TAJOMNÍK

 Mihály Nyilas